**Reguli de Conformitate ale LEIPNIK-LUNDENBURGER INVEST Beteiligungs AG şi ale subsidiarelor sale în relațiile de afaceri**

**GoodMills România**

**Versiunea 1**

Amendmente

Versiunea actuală: V1

|  |  |  |
| --- | --- | --- |
| **Versiunea** | **Document** | **Valabilă din data de** |
| 1 | Reguli de Conformitate în relațiile de afaceri | 01.10.2017 |

**Cuvânt înainte al Comitetului Executiv al Societăţii LEIPNIK-LUNDENBURGER INVEST Beteiligungs AG**

Comportamentul responsabil este de o importanţă covârşitoare pentru un consorţiu de tradiţie cum este LEIPNIK-LUNDENBURGER INVEST Beteiligungs AG și pentru subsidiarele sale. PrezenteleReguli de Conformitate prevăd un scurt sumar al celor mai importante principii legate de comportamentul corect, legal și etic valabile pentru LEIPNIK-LUNDENBURGER INVEST Beteiligungs AG şi subsidiarele sale. Vă rugăm să vă familiarizaţi cu conţinutul acestora şi să le aplicaţi în cadrul activităţilor dumneavoastră curente.

DI Josef Pröll Dr. Kurt J. Miesenböck Mag. Michael Kafesie, MBA

**CUPRINS**

[1. domeniul de aplicare şi aderarea la regulile de conformitate în relaţiile de afaceri (RCRA) 5](#_Toc491359002)

[2. Principii 5](#_Toc491359003)

[2.1. Cerinţele de bază 5](#_Toc491359004)

[2.1.1. Respectarea legislației 5](#_Toc491359005)

[2.1.2. Interzicerea discriminării 5](#_Toc491359006)

[2.2. Relaţiile cu partenerii de afaceri 5](#_Toc491359007)

[2.2.1. Concurenţa loială 5](#_Toc491359008)

[2.2.2. Oferirea sau acceptarea de foloase/ cadouri necuvenite și invitații 6](#_Toc491359009)

[2.2.4. Donaţii/Sponsorizări 7](#_Toc491359010)

[2.3. Gestionarea informaţiilor 7](#_Toc491359011)

[3. Persoanele de contact 7](#_Toc491359012)

[4. Anexa 8](#_Toc491359013)

[Anexa RCRA/I – Confirmarea luării la cunoștință a Regulilor de Conformitate pentru partenerii de afaceri 8](#_Toc491359014)

[Anexa RCRA/II – Anunţarea conflictelor de interese 9](#_Toc491359015)

# 1. domeniul de aplicare şi aderarea la regulile de conformitate în relaţiile de afaceri (RCRA)

Aceste reglementări sunt obligatorii pentru partenerii de afaceri ai LEIPNIK-LUNDENBURGER INVEST Beteiligungs AG si ai subsidiarelor sale (denumiteîn continuare “Grupul LLI”) de 1 octombrie 2017.

Confirmarea respectării acestor Reguli de Conformitate în Relațiile de Afaceri se efectuează prin semnarea formularului special conceput în acest sens [**vezi Anexa RCRA I**].

# Principii

## Cerinţele de bază

### Respectarea legislației

*Respectarea legilor şi a altor prevederi legislative este responsabilitatea fiecăruia dintre noi.*

Respectarea legilor şi a altor norme legale reprezintă piatra de temelie în privinţa unei conduite responsabile în relaţiile comerciale. Astfel, esența principiului este aceea de a acţiona întotdeauna conform legii, indiferent de obiceiurile locale sau de alte practici încetăţenite de-a lungul timpului.

### Interzicerea discriminării

*Nimeni nu trebuie discriminat sau dezavantajat, direct sau indirect, pe motive de gen, naţionalitate, etnie, vârstă, aspect fizic, culoarea pielii, handicap, origini, convingeri religioase, convingeri politice, orientare sexuală sau stare civilă.*

În munca zilnică cu angajaţii și cu conducerea Grupului LLI acţionăm respectuos, obiectiv, onest, prietenos și cu corectitudine. Fiecare persoană are dreptul să fie tratată cu demnitate. Ne îndeplinim această obligație prin tratarea reciprocă cu încredere și apreciere.

Este interzisă orice formă de discriminare şi toți angajații sunt obligați să se abţină de la orice formă de intimidare, tentativă de intimidare şi hărţuire. Atitudinea faţă de angajaţii şi de organele executiveale Grupului LLI se bazează pe principiul că fiecare persoană este tratată în mod etic şi cu respect pentru integritatea personală.

## Relaţiile cu partenerii de afaceri

### Concurenţa loială

*În relaţia cu angajaţii şi cu reprezentanţii conducerii Grupului LLI acționăm în mod onest.*

Scopul legilor antitrust este acela de a asigura existenţa unei concurenţe libere, nedistorsionate și în același timp în beneficiul afacerii, cât şi al consumatorilor. Încălcarea normelor antitrust poate conduce la afectarea reputaţiei unei companii şi poate cauza consecinţe financiare majore pentru aceasta. Prin urmare, Grupul LLI se aşteaptă ca partenerii săi de afaceri să respecte legislația antitrust, indiferent de locul în care activează.

Relația cu societățile concurente este un domeniu sensibil din perspectiva legislației antitrust, întrucât încălcarea acesteia poate presupune aplicarea de amenzi semnificative. Principiul de bază al Grupului LLI este acela de a lua întotdeauna decizii independente care se bazează pe cunoștințe despre piață dobândite în mod independent și nu pe înțelegeri sau aranjamente făcute cu competitorii săi.

Legislaţia antitrust nu reglementează doar înțelegerile făcute între competitori care limitează concurența, dar și înțelegerile dintre furnizori și clienți care limitează sau distorsionează concurența. În particular, se sancționează sever așa-numitele practici de fixare a prețului: producătorii / furnizorii nu au dreptul de a stabili sau de a influența prețurile sau condițiile de revânzare a produselor lor.

Companiile cu o poziție dominantă pe piață (așa-numiții “lideri de piaţă”) sunt subiectul unor reglementări mai stricte ale legii antitrust. Acestea au ca scop controlarea influenței „liderilor de piaţă”. Practic, este interzis ca aceste societăți să abuzeze de poziția lor dominantă cu scopul de a elimina concurența sau de a exploata sau influenţa clienți / furnizori.

### Oferirea sau acceptarea de foloase/ cadouri necuvenite și invitații

*În exercitarea atribuțiilor, partenerilor de afaceri le este interzis să ofere, să dea sau să primească foloase necuvenite către / de la Grupul LLI. Foloasele necuvenite reprezintă beneficii (bunuri materiale sau imateriale) care ar putea influența deciziile dumneavoastră sau pe cele ale persoanelor cărora le sunt destinate.*

Oferirea, acceptarea sau darea de foloase necuvenite dăunează în mod serios reputației companiei, lucru care poate atrage nu doar măsuri disciplinare, ci și penale. De aceea este obligatorie abținerea de la oferirea sau primirea de foloase necuvenite către partenerii de afaceri şi angajații Grupului LLI, cât și acceptarea unor astfel de foloase de la aceștia.

* + 1. **Conflictele de interese**

*Interesele private și profesionale trebuie să rămână strict separate și orice conflict de interese, cum ar fi cel cauzat de existența unei relații apropiate, trebuie anunțat/ raportat Grupului LLI.*

Scopul desfășurării activităților de afaceri într-un mod transparent este, printre altele, acela de a preîntâmpina apariția conflictelor de interese și de a găsi soluții în acest sens. Conflictul de interese apare atunci când interesele private ale unui partener de afaceri (relaţii de rudenie, activităţi colaterale sau relaţii contractuale) se intersectează sau există posibilitatea să fie congruente cu cele ale Grupului LLI. Conflict de interese este şi atunci când, de exemplu, există relaţie de afiliaţie cu una dintre părţile contractuale care este favorizată în cadrul procedurii de achiziție. Conflictele de interese pot afecta profesionalismul şi imaginea publică atât a Grupului LLI, cât şi a partenerilor săi. În acest sens, aveţi obligaţia de a raporta orice potenţial conflict de interese Ofiţerului de Conformitate din cadrul subsidiarelor sau la nivel de consorţiu [vezi [**Anexa RCRA/II**](#_Anhang_BCRL/II_–)].

### Donaţii/Sponsorizări

*Donațiile sunt contribuții monetare voluntare sau beneficii în natură, care sunt făcute către terțe persoane (persoane juridice) pentru proiecte sociale sau umanitare, științifice, educaționale, artistice sau culturale fără a exista o contraprestație. Sponsorizările sunt făcute sub formă de contribuții monetare, beneficii în natură sau prestări de servicii către terțe persoane pe baza unor aranjamente contractuale cu scopul de a primi o contraprestație în schimb.*Vă rugăm să ţineţi cont de faptul că sponsorizările şi donaţiile pot prezenta un risc crescut de criminalitate(înșelăciune, corupţie etc.). În consecință, vă rugăm ca întotdeauna să vă asiguraţi că tranzacţiile financiare destinate donaţiilor sau sponsorizărilor sunt efectuate în conformitate cu prevederile legale aplicabile.

## Gestionarea informaţiilor

*Transferul neautorizat de informaţii de afaceri sau cu caracter financiar, cât şi al documentelor cu caracter confidenţial către terţi este strict interzise, cu excepţia situaţiei când partenerii de afaceri sunt în mod explicit autorizați să transfere informații / documente.*

Secretele comerciale sau de afaceri ale Grupului LLI vor fi tratate în manieră strict confidenţială. Informaţiile confidenţiale nu sunt menite publicităţii sau terţilor, decât atunci când există autorizaţie explicită în acest sens. Caracterul confidenţial al informaţiilor se păstrează chiar şi după încheierea relaţiilor de afaceri.

# Persoanele de contact

Ofiţerul de Conformitate din subsidiara relevantă a Grupului LLI este primul contact în legătură cu interpretarea, implementarea sau întrebări legate de Regulile de Conformitate. Pe lângă acesta, Ofiţerul-şef de Conformitate al Grupului LLI, ale cărui date de contact sunt prevăzute mai jos, este la dispoziția tuturor: :

Adresa de e-mail: complianceGMRO@goodmills.com

Numărul de telefon: +40 21 204 6790

Adresa: GoodMills Romania SRL

RO-77145 Pantelimon, Cernica 119

# Anexa

## Anexa RCRA/I – Confirmarea luării la cunoștință a Regulilor de Conformitate pentru partenerii de afaceri

Compania partenerului de afaceri:

Contract:

Data:

Prin prezenta confirm/ confirmăm, în numele [*Firma parteneră*], că am luat la cunoştinţă conţinutul regulilor de Conformitate ale LEIPNIK-LUNDENBURGER INVEST Beteiligungs AG şi ale subsidiarelor sale, în versiunea de 1 octombrie 2017 şi [*Firma parteneră*] se obligă să respectă conţinutul acestor prevederi în relaţiile de afaceri derulate cu LEIPNIK-LUNDENBURGER INVEST Beteiligungs AG şicu subsidiarele sale.

.

Locul/ Data Numele, funcţia (scrise cu majuscule) Semnătura/Stampila

În cazul în care nu aţi semnat confirmarea, vă rugăm să prezentaţi în scris explicarea motivelor care stau la baza nesemnării acesteia:

Locul/ Data Numele, funcţia (scrise cu majuscule) Semnătura/Stampila

## Anexa RCRA/II – Anunţarea conflictelor de interese

Numărul (va fi completat de către Ofițerul de Conformitate):

Compania partenerului de afaceri:

Contract:

Data:

În virtutea circumstanţelor descrise mai jos, exista suspiciuni sau se confirmă existenţa unui conflict de interese:

Prin prezenta confirm că informaţiile prezentate mai sus sunt corecte şi complete.

Locul/ Data Numele şi prenumele (scrise cu majuscule) Semnătura